Mest loyvda vekt pr. kolli er 20 kg, og størst loyvda mát er 55 x 40 x 25 cm. Er tørvur á størri eindum, so skal ringjast til 341000, har støða verður tikin til, um neyðugt verður við frakt túri. Vandamikið góðs er bannað umborð. Tó ber til at bíleggja rundtúr úr Vágum mánadag kl. 15: 20 frá 15. juni 2020 til 17. august 2020. Rundtúrurin er 30 minuttir. Bílegging: Ferðaseðlar skulu bíleggjast á netinum í seinasta lagi 30 minuttir undan fyrstu fráferð á degnum. Bíleggingin kann gerast í fyrsta lagi sjey dagar áðrenn fráferð. Tó kunnu bíleggingar til og frá Froðba og Skúvoy bíleggjast tveir dagar áðrenn fráferð. Tú kanst strika bíleggingina upp til 24 tímar áðrenn fráferð og harvið fáa peningin afturgoldnan á gjaldskortið. Børn 2-6 ár ferðast ókeypis og fáa sítt egna setur á rutuflúgvingini. Børn 0-23 mánaðir ferðast ókeypis, men fáa IKKI nakað setur á rutuflúgvingini. Tí ber bert til at keypa ein ferðaseðil við fráferð sama dag. Sí niðanfyri. Fyrivarni verður tikið fyri avlýsingum orsakað av m. ø. veðri og bjargingararbeiði. Viðføri og frakt Hvør ferðandi hevur loyvi at hava 20 kg av viðføri við sær. Heitt verður á øll um at pakka viðføri/frakt soleiðis, at hetta ikki dálkar, tí annars kann manningin nokta at taka hana við. Húsdjór o. a. Smærri húsdjór verða bert tikin við, um tey eru í kurv ella eskju. Max. stødd á hundakassa er 51 x 48 x 68 cm.